PSL – TTA วิ่งฉิว! รับดัชนีเดินเรือทะยาน 11 วัน พุ่ง 25%
PSL จับมือ TTA วิ่งคึก ขานรับดัชนีค่าระวางเรือปรับตัวเพิ่มขึ้นต่อเนื่อง โดยบวกติดต่อกัน 11 วัน พุ่งกว่า 24.62%
25 ส.ค. 2564

ผู้สื่อข่าวรายงานว่า ราคาหุ้น บริษัท โทรีเซนไทย เอเยนต์ซีส์ จำกัด (มหาชน) หรือ TTA ณ เวลา 14.30 น. อยู่ที่ระดับ 17.60 บาท บวก 1.20 บาท หรือ 7.32% สูงสุดที่ระดับ 17.60 บาท ต่ำสุดที่ระดับ 16.60 บาท ด้วยมูลค่าการซื้อขาย 1.66 พันล้านบาท
ส่วน บริษัท พรีเชียส ชิพปิ้ง จำกัด (มหาชน) หรือ PSL อยู่ที่ระดับ 25.75 บาท บวก 0.75 บาท หรือ 3% สูงสุดที่ระดับ 25.75 บาท ต่ำสุดที่ระดับ 24.50 บาท ด้วยมูลค่าการซื้อขาย 680.44 ล้านบาท
ทั้งนี้ ราคาหุ้น PSL และ TTA ปรับตัวขึ้น คาดนักลงทุนเข้าซื้อเก็งกำไร หลังดัชนีค่าระวางเรือ (BDI) ปรับตัวขึ้นอย่างต่อเนื่อง 11 วันติด นับตั้งแต่ระดับ 3371 เมื่อวันที่ 9 ส.ค.64 เทียบกับล่าสุดที่ระดับ 4,201 จุด คิดเป็นเพิ่มขึ้น 24.62%
 